|  |  |
| --- | --- |
| s |  |
| MINISTRI MÄÄRUS | |  |  | | --- | --- | | 14.10.2025 | nr 56 | |
| **Sotsiaalkaitseministri 29. augusti 2023. a määruse nr 48 „Inimkeskse hoolekande- ja tervishoiusüsteemi koordinatsioonimudeli jätkurakendamine“ muutmine** |  |

Määrus kehtestatakse perioodi 2021−2027 Euroopa Liidu ühtekuuluvus- ja siseturvalisuspoliitika fondide rakendamise seaduse § 10 lõike 2alusel.

Sotsiaalkaitseministri 29. augusti 2023. a määruses nr 48 „Inimkeskse hoolekande- ja tervishoiusüsteemi koordinatsioonimudeli jätkurakendamine“ tehakse järgmised muudatused:

1. määruse pealkirjas asendatakse sõna „jätkurakendamine“ sõnaga „rakendamine“;
2. paragrahvi 2 täiendatakse punktiga 81järgmises sõnastuses:

„81) tervishoiu- ja sotsiaalvaldkonna inimesekeskne koostööorganisatsioon (edaspidi *TERVIK*) – formaliseeritud koostöövõrgustik, mille moodustavad vähemalt piirkonna tervishoiuteenuse osutajad (esmatasand, sealhulgas perearstiabi, kiirabi, haigla) ja sotsiaalteenuse osutajad (sealhulgas kohalikud omavalitsused);“;

1. paragrahvi 3 lõike 1 sissejuhatav lauseosa sõnastatakse järgmiselt:

„Toetuse andmise eesmärk on luua maakonnaülene võrgustik, laiendada olemasolevat võrgustikku või hoida toimiv võrgustik töös ning selle tulemusena leida lahendused piirkondlikele probleemidele sotsiaalhoolekande- ja tervishoiuvaldkonnas, sealhulgas:“;

1. paragrahvi 3 lõige 3 sõnastatakse järgmiselt:

„(3) Toetuse andmise minimaalsed väljundnäitajad ühe projekti kohta on järgmised:

1) töösse võetud kompleksjuhtumite arv 50;

2) juhtumitiimi kohtumiste arv 42;

3) võrgustikuliikmete kohtumiste arv 10;

4) koostatud piirkonna sotsiaal- ja tervishoiuvaldkonna koostöö strateegia koos kokku lepitud eesmärkide ja tulemusmõõdikutega;

5) TERVIK on moodustatud.“;

1. paragrahvi 5 lõike 2 punkt 1 sõnastatakse järgmiselt:

„1) juhtrühma ja piirkondliku võrgustiku loomise või senise võrgustiku laiendamise ja toimimisega seotud tegevused, sealhulgas võrgustikuliikmete kohtumiste korraldamine, ning TERVIKu moodustamise ja selle töös hoidmise toetamine;“;

1. paragrahvi 5 lõike 2 punkt 4 tunnistatakse kehtetuks;
2. paragrahvi 6 lõike 1 punktid 1–4 sõnastatakse järgmiselt:

„1) võrgustikujuhtimise tunnihind – 23,30 eurot;

2) võrgustikujuhtimise kuutasu täistööaja korral – 3716,97 eurot;

3) kompleksjuhtumite lahendamise koordineerimise tunnihind – 19,10 eurot;

4) kompleksjuhtumite lahendamise koordineerimise kuutasu täistööaja korral – 3049,64 eurot.“;

1. paragrahvi 7 lõige 2 sõnastatakse järgmiselt:

„(2) Projekti tegevused võivad alata 01.01.2026, kuid peavad algama kahe kuu jooksul taotluse rahuldamise otsuse tegemisest arvates.“;

1. paragrahvi 8 lõige 1 sõnastatakse järgmiselt:

„(1) Toetuse maksimaalne summa on 235 590 eurot projekti kohta.“;

1. paragrahvi 9 lõige 1 sõnastatakse järgmiselt:

„(1) Taotleja ja partner peavad vastama ühendmääruse § 3 lõikes 2 sätestatud nõuetele.“;

1. paragrahvi 9 lõiget 2 täiendatakse punktiga 6 järgmises sõnastuses:

„6) tervisekeskus või perearstikeskus, kellel on partnereid kaasates kokku vähemalt viis perearsti nimistut.“;

1. paragrahvi 9 lõike 4 punkt 1 sõnastatakse järgmiselt:

„1) Harjumaa taotleja puhul projekti osapooleks olema Tallinna linn või Harjumaa KOVid ilma Tallinna linnata;“;

1. paragrahvi 9 lõike 4 punkt 2 tunnistatakse kehtetuks;
2. paragrahvi 9 lõige 5 sõnastatakse järgmiselt:

„(5) Taotleja ega partner ei tohi olla Ida-Viru maakonnast.“;

1. paragrahvi 11 lõike 2 punkt 1 sõnastatakse järgmiselt:

„1) taotleja ja partnerite vahel sõlmitud koostöökokkulepe (määruse lisa 1);“;

1. paragrahvi 21 tekst loetakse lõikeks 1 ja selle punkt 2 sõnastatakse järgmiselt:

„2) nimetama juhtrühma liikmed, kes on kohustatud osalema projektiga seotud kohtumistel, ning kehtestama töökorra, mis muu hulgas hõlmab infovahetuse korda;“;

1. paragrahvi 21 lõike 1 punktid 8–10 tunnistatakse kehtetuks;
2. paragrahvi 21 lõiget 1 täiendatakse punktidega 11–15 järgmises sõnastuses:

„11) kirjalikult fikseerima integratsiooni initsiatiivgrupi koosseisu ja töökorra, sealhulgas infovahetuse korra;

12) kokku leppima maakonna sotsiaal- ja tervishoiuvaldkonna koostööstrateegia, selle peamised koostöövaldkonnad ja eesmärgid koos mõõdikutega ning tegevussuunad;

13) moodustama strateegia elluviimiseks TERVIKu;

14) kokku leppima, kuidas on abivajajatele piirkonnas tagatud haiglast kiire ja sujuv koju jõudmine, kvaliteetne ravi esmatasandil, vajaduse korral kodu kohandamine ja kodus toimetuleku nõustamine;

15) võtma piirkonnas kasutusele ühise märkamissüsteemi riskirühmade tuvastamiseks.“;

**19)** paragrahvi 21 täiendatakse lõikega 2 järgmises sõnastuses:

„(2) Võrgustikujuht juhib ja koordineerib juhtrühma tööd ning kohustub selle raames:

1) struktureeritult kaardistama maakonna sotsiaal- ja tervishoiuteenuse osutajate info, sealhulgas teenuseosutaja nimetuse, asukoha, kontaktinfo, osutatavad teenused ja teenuste osutamisega seotud personaliinfo, ning hoidma seda infot kaasajastatuna;

2) korraldama regulaarselt juhtrühma kohtumisi ja dokumenteerima saavutatud kokkulepped;

3) koondama kokku piirkonna ressursside ja strateegiaga seotud mõõdikute info ning tutvustama seda juhtrühma liikmetele eesmärgiga kokku leppida tegevusplaan, mis aitab parandada olemasolevat ressursikasutust ja osutada teenuseid optimaalsemalt;

4) uuendama piirkonna ressursside ja mõõdikutega seotud infot vähemalt üks kord poolaastas ning tegema uuendused juhtrühma osapooltele kättesaadavaks;

5) tutvustama piirkonna koostöökokkuleppeid piirkonna tervishoiu- ja sotsiaalteenuse osutajatele;

6) koostama tervishoiu- ja sotsiaalteenuse osutajatele ning abivajajatele info- ja teabematerjale koordineeritud teenuse osutamise kohta.“;

**20)** lisa 1 „Partnerite kinnituse vorm“ asendatakse käesoleva määruse lisaga 1 „Koostöökokkuleppe näidis“;

**21)** lisa 3 „Üksikjuhtumite lahendamisega seotud ja piirkondlikud ülesanded“ tunnistatakse kehtetuks;

**22)** lisa 5 „Taotluse kirjeldus“ asendatakse käesoleva määruse lisaga 2.

(allkirjastatud digitaalselt)

Karmen Joller

sotsiaalminister

(allkirjastatud digitaalselt)

Maarjo Mändmaa

kantsler

Lisa 1. Koostöökokkuleppe näidis

Lisa 2. Taotluse kirjeldus